ddrg/super_eurlex huggingface dataset:
Euroopan yhteisön Perustamissopimuksen (Konsolidoitu toisinto) - Kolmas osa - Yhteisön politiikka - III OSASTO - Henkilöiden, palvelujen ja pääomien vapaa liikkuvuus - 4 luku - Pääomat ja maksut - 60 artikla



Virallinen lehti nro C 321 E , 29/12/2006 s. 0065 - 0065

Virallinen lehti nro C 325 , 24/12/2002 s. 0057 - Konsolidoitu toisinto

Virallinen lehti nro C 340 , 10/11/1997 s. 0200 - Konsolidoitu toisinto

Virallinen lehti nro C 224 , 31/08/1992 s. 0025 - Konsolidoitu toisinto



60 artikla 1. Jos yhteisön toimia pidetään tarpeellisina 301 artiklassa tarkoitetuissa tapauksissa, neuvosto voi suhteessa niihin kolmansiin maihin, joita asia koskee, mainitussa artiklassa määrättyä menettelyä noudattaen toteuttaa tarpeelliset kiireelliset pääomien liikkuvuutta ja maksuja koskevat toimenpiteet. 2. Ennen kuin neuvosto on toteuttanut 1 kohdassa tarkoitettuja toimenpiteitä, jäsenvaltio voi, vakavin poliittisin perustein ja kiireellisyyssyistä, suhteessa kolmanteen maahan toteuttaa pääomien liikkuvuutta ja maksuja koskevia yksipuolisia toimenpiteitä, edellä sanotun kuitenkaan rajoittamatta 297 artiklan soveltamista. Näistä toimenpiteistä on annettava tieto komissiolle ja muille jäsenvaltioille viimeistään niiden tullessa voimaan. Neuvosto voi määräenemmistöllä komission ehdotuksesta päättää, että jäsenvaltion, jota asia koskee, on muutettava näitä toimenpiteitä tai kumottava ne. Neuvoston puheenjohtaja antaa Euroopan parlamentille tiedon neuvoston päätöksestä. --------------------------------------------------
159 artikla

Jäsenvaltiot harjoittavat talouspolitiikkaansa ja sovittavat sitä yhteen siten, että myös 158 artiklassa tarkoitetut tavoitteet saavutetaan. Yhteisön politiikan ja toiminnan suunnittelussa ja täytäntöönpanossa sekä sisämarkkinoiden toteuttamisessa otetaan huomioon 158 artiklassa tarkoitetut tavoitteet ja osallistutaan niiden toteuttamiseen. Yhteisö tukee myös tätä toteuttamista toiminnallaan, jota se harjoittaa rakennerahastojen (Euroopan maatalouden ohjaus- ja tukirahaston ohjausosasto, Euroopan sosiaalirahasto, Euroopan aluekehitysrahasto), Euroopan investointipankin ja muiden olemassa olevien rahoitusvälineiden kautta.

Komissio antaa Euroopan parlamentille, neuvostolle, talous- ja sosiaalikomitealle sekä alueiden komitealle joka kolmas vuosi kertomuksen siitä, miten taloudellisen ja sosiaalisen yhteenkuuluvuuden toteuttamisessa on edistytty, sekä siitä, miten tässä artiklassa määrätyt eri keinot ovat myötävaikuttaneet siihen. Tähän kertomukseen liitetään tarvittaessa aiheellisia ehdotuksia.

Jos rahastojen ulkopuoliset erityistoimet osoittautuvat tarpeellisiksi, neuvosto voi päättää niistä 251 artiklassa määrättyä menettelyä noudattaen sekä talous- ja sosiaalikomiteaa ja alueiden komiteaa kuultuaan, sanotun kuitenkaan rajoittamatta yhteisön muussa politiikassa päätettyjen toimenpiteiden soveltamista.

--------------------------------------------------
12006E093

Euroopan yhteisön Perustamissopimuksen (Konsolidoitu toisinto) - Kolmas osa - Yhteisön politiikka - VI OSASTO - Kilpailua, verotusta ja lainsäädännön lähentämistä koskevat yhteiset sään- nöt - 2 luku - Veroja ja maksuja koskevat määräykset - 93 artikla



Virallinen lehti nro C 321 E , 29/12/2006 s. 0079 - 0079

Virallinen lehti nro C 325 , 24/12/2002 s. 0069 - Konsolidoitu toisinto

Virallinen lehti nro C 340 , 10/11/1997 s. 0213 - Konsolidoitu toisinto

Virallinen lehti nro C 224 , 31/08/1992 s. 0032 - Konsolidoitu toisinto

(ETY:n sopimus - virallista julkaisua ei ole saatavilla)
Euroopan yhteisön Perustamissopimuksen (Konsolidoitu toisinto) - Kolmas osa - Yhteisön politiikka - III OSASTO - Henkilöiden, palvelujen ja pääomien vapaa liikkuvuus - 1 luku - Työntekijät - 40 artikla



Virallinen lehti nro C 321 E , 29/12/2006 s. 0058 - 0058

Virallinen lehti nro C 325 , 24/12/2002 s. 0051 - Konsolidoitu toisinto

Virallinen lehti nro C 340 , 10/11/1997 s. 0194 - Konsolidoitu toisinto

Virallinen lehti nro C 224 , 31/08/1992 s. 0021 - Konsolidoitu toisinto

(ETY:n sopimus - virallista julkaisua ei ole saatavilla)



40 artikla Neuvosto toteuttaa 251 artiklassa määrättyä menettelyä noudattaen ja talous- ja sosiaalikomiteaa kuultuaan direktiivein tai asetuksin ne toimenpiteet, jotka ovat tarpeen 39 artiklassa tarkoitetun työntekijöiden vapaan liikkuvuuden toteuttamiseksi, erityisesti: a) varmistamalla kansallisten työvoimaviranomaisten kiinteän yhteistoiminnan; b) poistamalla sellaiset kansallisesta lainsäädännöstä ja jäsenvaltioiden välisistä aikaisemmista sopimuksista johtuvat hallinnolliset menettelyt ja käytännöt sekä avoinna oleviin työpaikkoihin pääsyä koskevat määräajat, joiden voimassa pitäminen olisi esteenä työntekijöiden liikkuvuuden vapauttamiselle; c) poistamalla kaikki sellaiset kansallisesta lainsäädännöstä ja jäsenvaltioiden välisistä aikaisemmista sopimuksista johtuvat määräajat ja muut rajoitukset, joilla asetetaan muiden jäsenvaltioiden työntekijöille erilaiset työpaikan vapaata valintaa koskevat ehdot kuin jäsenvaltion kotimaisille työntekijöille; d) toteuttamalla järjestelmiä, joiden avulla työtä välitetään ja työvoiman kysynnän ja tarjonnan välinen tasapaino säilytetään siten, että eri alueilla ja teollisuudenaloilla vältetään elintasoa ja työllisyyttä uhkaavat vakavat vaarat. --------------------------------------------------
Euroopan yhteisön Perustamissopimuksen (Konsolidoitu toisinto) - Kolmas osa - Yhteisön politiikka - IV OSASTO - Viisumi-, turvapaikka- ja maahanmuuttopolitiikka sekä muu henkilöiden vapaaseen liikkuvuuteen liittyvä politiikka - 64 artikla



Virallinen lehti nro C 321 E , 29/12/2006 s. 0068 - 0068

Virallinen lehti nro C 325 , 24/12/2002 s. 0059 - Konsolidoitu toisinto

Virallinen lehti nro C 340 , 10/11/1997 s. 0203 - Konsolidoitu toisinto



64 artikla 1. Tämän osaston määräyksillä ei rajoiteta niitä velvollisuuksia, joita jäsenvaltiolla on yleisen järjestyksen ylläpitämiseksi sekä sisäisen turvallisuuden suojaamiseksi. 2. Jos kolmansien maiden kansalaisten äkillinen ja joukoittainen maahantulo aiheuttaa yhdessä tai useammassa jäsenvaltiossa hätätilanteen, neuvosto voi määräenemmistöllä komission ehdotuksesta toteuttaa enintään kuusi kuukautta kestäviä väliaikaisia toimenpiteitä kyseisten jäsenvaltioiden hyväksi, edellä sanotun kuitenkaan rajoittamatta 1 kohdan soveltamista. --------------------------------------------------
Euroopan yhteisön Perustamissopimuksen (Konsolidoitu toisinto) - Viides osa - Yhteisön toimielimet - I OSASTO - Institutionaaliset määräykset - 3 luku - Talous- ja sosiaalikomitea - 262 artikla



Virallinen lehti nro C 321 E , 29/12/2006 s. 0159 - 0160

Virallinen lehti nro C 325 , 24/12/2002 s. 0137 - Konsolidoitu toisinto

Virallinen lehti nro C 340 , 10/11/1997 s. 0284 - Konsolidoitu toisinto

Virallinen lehti nro C 224 , 31/08/1992 s. 0069 - Konsolidoitu toisinto

(ETY:n sopimus - virallista julkaisua ei ole saatavilla)



262 artikla Neuvoston tai komission on kuultava komiteaa tässä sopimuksessa määrätyissä tapauksissa. Nämä toimielimet voivat kuulla komiteaa aiheellisiksi katsomissaan tapauksissa. Komitea voi antaa lausuntoja myös omasta aloitteestaan tapauksissa, joissa se katsoo sen aiheelliseksi. Neuvosto tai komissio voi, jos se katsoo sen tarpeelliseksi, asettaa komitealle lausunnon antamista varten määräajan, joka on vähintään kuukausi siitä, kun asia on annettu tiedoksi komitean puheenjohtajalle. Määräajan päätyttyä asiaa voidaan käsitellä, vaikka lausuntoa ei ole annettu. Komitean ja sen erityisjaoston lausunnot sekä selostus käsittelystä annetaan neuvostolle ja komissiolle. Euroopan parlamentti voi kuulla komiteaa. --------------------------------------------------
Euroopan yhteisön Perustamissopimuksen (Konsolidoitu toisinto) - Kolmas osa - Yhteisön politiikka - VII OSASTO - Talous- ja rahapolitiikka - 4 luku - Siirtymämääräykset - 116 artikla



Virallinen lehti nro C 321 E , 29/12/2006 s. 0093 - 0094

Virallinen lehti nro C 325 , 24/12/2002 s. 0081 - Konsolidoitu toisinto

Virallinen lehti nro C 340 , 10/11/1997 s. 0227 - Konsolidoitu toisinto

Virallinen lehti nro C 224 , 31/08/1992 s. 0039 - Konsolidoitu toisinto



116 artikla 1. Talous- ja rahaliiton toteuttamisen toinen vaihe alkaa 1 päivänä tammikuuta 1994. 2. Ennen tuota päivämäärää: a) jokainen jäsenvaltio - toteuttaa tarvittaessa aiheelliset toimenpiteet 56 artiklassa määrättyjen kieltojen noudattamiseksi, sekä 101 artiklassa ja 102 artiklan 1 kohdassa määrättyjen kieltojen noudattamiseksi, - hyväksyy tarvittaessa b alakohdassa määrätyn arvioinnin mahdollistamiseksi monivuotisia ohjelmia, joiden tarkoituksena on turvata talous- ja rahaliiton toteuttamiseksi tarvittava kestävä lähentyminen erityisesti hintatason vakauden ja terveen julkistalouden osalta; b) neuvosto arvioi komission kertomuksen perusteella talouden ja raha-asiain alalla lähentymisessä toteutunutta edistymistä, erityisesti hintatason vakauden ja terveen julkistalouden osalta toteutunutta edistymistä, samoin kuin sisämarkkinoita koskevan yhteisön oikeuden täytäntöönpanossa saavutettua edistymistä. 3. Toisen vaiheen alusta sovelletaan 101 artiklan, 102 artiklan 1 kohdan, 103 artiklan 1 kohdan sekä 104 artiklan, sen 1, 9, 11 ja 14 kohtaa lukuun ottamatta, määräyksiä. Kolmannen vaiheen alusta sovelletaan 100 artiklan 2 kohdan, 104 artiklan 1, 9 ja 11 kohdan, 105, 106, 108, 111, 112 ja 113 artiklan sekä 114 artiklan 2 ja 4 kohdan määräyksiä. 4. Toisen vaiheen aikana jäsenvaltiot pyrkivät välttämään liiallisia julkistalouden alijäämiä. 5. Toisen vaiheen aikana jokainen jäsenvaltio aloittaa tarvittaessa menettelyn, jolla sen keskuspankin itsenäisyys toteutuu 109 artiklan mukaisesti. --------------------------------------------------
Euroopan yhteisön Perustamissopimuksen (Konsolidoitu toisinto) - Viides osa - Yhteisön toimielimet - II OSASTO - Varainhoitoa koskevat määräykset - 273 artikla



Virallinen lehti nro C 321 E , 29/12/2006 s. 0167 - 0168

Virallinen lehti nro C 325 , 24/12/2002 s. 0143 - Konsolidoitu toisinto

Virallinen lehti nro C 340 , 10/11/1997 s. 0290 - Konsolidoitu toisinto

Virallinen lehti nro C 224 , 31/08/1992 s. 0073 - Konsolidoitu toisinto

(ETY:n sopimus - virallista julkaisua ei ole saatavilla)



273 artikla Jollei talousarviota ole käsitelty loppuun varainhoitovuoden alkuun mennessä, 279 artiklan nojalla annetun asetuksen säännösten mukaisesti menoihin voidaan käyttää kuukausittain kunkin luvun tai kunkin muun jaottelun osalta määrä, joka on enintään yksi kahdestoistaosa edellisen varainhoitovuoden talousarvioon avatuista määrärahoista; komissio saa näin kuitenkin käyttää vain määrän, joka on enintään yksi kahdestoistaosa valmisteltavana olevaan talousarvioesitykseen otetuista määrärahoista. Neuvosto voi määräenemmistöllä, jos muut ensimmäisessä kohdassa määrätyt edellytykset otetaan huomioon, antaa luvan menoihin, jotka johtavat siihen, että yksi kahdestoistaosa ylitetään. Jos tämä päätös koskee menoja, jotka eivät ole tästä sopimuksesta tai sen nojalla annetuista säädöksistä johtuvia pakollisia menoja, neuvosto toimittaa päätöksen välittömästi Euroopan parlamentille tiedoksi; Euroopan parlamentti voi kolmenkymmenen päivän kuluessa jäsentensä enemmistöllä ja kolmella viidesosalla annetuista äänistä päättää toisin siitä menojen osuudesta, joka ylittää ensimmäisessä kohdassa tarkoitetun yhden kahdestoistaosan. Tältä osin neuvoston päätöstä lykätään, kunnes Euroopan parlamentti on tehnyt päätöksensä. Jos Euroopan parlamentti ei tee neuvoston päätöksestä poikkeavaa päätöstä mainitun ajan kuluessa, neuvoston päätöstä pidetään lopullisena. Edellä toisessa ja kolmannessa kohdassa tarkoitetuissa päätöksissä määrätään määrärahoja koskevista, tämän artiklan soveltamiseksi tarvittavista toimenpiteistä. --------------------------------------------------
57 artikla [2]

1. Mitä 56 artiklassa määrätään, ei estä soveltamasta kolmansiin maihin sellaisia rajoituksia, jotka ovat kansallisen lainsäädännön tai yhteisön oikeuden mukaan voimassa 31 päivänä joulukuuta 1993 ja jotka koskevat pääomanliikkeitä kolmansiin maihin tai kolmansista maista, jos näihin liittyy suoria sijoituksia, kiinteistösijoitukset mukaan luettuina, sijoittautumista, rahoituspalvelujen tarjoamista tai arvopaperien hyväksymistä pääomamarkkinoille. Siltä osin kun on kyse Virossa ja Unkarissa olevista kansallisen lainsäädännön nojalla annetuista rajoituksista, asianomainen päivämäärä on 31 päivä joulukuuta 1999.

2. Pyrkien mahdollisimman laajalti toteuttamaan jäsenvaltioiden ja kolmansien maiden välisen pääomien vapaan liikkuvuuden tavoitteen neuvosto voi määräenemmistöllä komission ehdotuksesta toteuttaa toimenpiteitä, jotka koskevat pääomanliikkeitä kolmansiin maihin tai kolmansista maista, jos näihin liittyy suoria sijoituksia, kiinteistösijoitukset mukaan luettuina, sijoittautumista, rahoituspalvelujen tarjoamista tai arvopaperien hyväksymistä pääomamarkkinoille, edellä sanotun kuitenkaan rajoittamatta tämän sopimuksen muiden lukujen soveltamista. Yksimielisyys on kuitenkin niiden tässä kohdassa tarkoitettujen toimenpiteiden toteuttamisen edellytyksenä, jotka yhteisön oikeudessa merkitsevät taantumista kolmansiin maihin tai kolmansista maista suuntautuvien pääomanliikkeiden vapauttamisessa.

[2] Artikla on muutettu vuoden 2003 liittymisasiakirjalla. Ks. lisäys tämän asiakirjan lopussa.

--------------------------------------------------
Euroopan yhteisön Perustamissopimuksen (Konsolidoitu toisinto) - Kuudes osa - Yleiset määräykset ja loppumääräykset - 309 artikla



Virallinen lehti nro C 321 E , 29/12/2006 s. 0179 - 0179

Virallinen lehti nro C 325 , 24/12/2002 s. 0153 - Konsolidoitu toisinto

Virallinen lehti nro C 340 , 10/11/1997 s. 0301 - Konsolidoitu toisinto



309 artikla 1. Kun jäsenvaltion hallituksen edustajan äänioikeus päätetään väliaikaisesti pidättää Euroopan unionista tehdyn sopimuksen 7 artiklan 3 kohdan mukaisesti, tämä äänioikeus pidätetään myös tämän sopimuksen osalta. 2. Neuvosto voi, kun Euroopan unionista tehdyn sopimuksen 7 artiklan 2 kohdan mukaisesti on todettu kyseisen sopimuksen 6 artiklan 1 kohdassa tarkoitettuja periaatteita vakavasti ja jatkuvasti rikotun, lisäksi määräenemmistöllä päättää pidättää väliaikaisesti tietyt tästä sopimuksesta johtuvat asianomaiselle jäsenvaltiolle kuuluvat oikeudet. Tällöin neuvosto ottaa huomioon tällaisen oikeuksien pidättämisen mahdolliset vaikutukset luonnollisten henkilöiden ja oikeushenkilöiden oikeuksiin ja velvollisuuksiin. Jäsenvaltiolle tästä sopimuksesta johtuvat velvoitteet sitovat kuitenkin edelleen asianomaista valtiota. 3. Neuvosto voi määräenemmistöllä päättää myöhemmin muuttaa 2 kohdan nojalla toteutettua toimenpidettä tai peruuttaa sen, jos sen toteuttamiseen johtaneessa tilanteessa tapahtuu muutos. 4. Tehdessään 2 ja 3 kohdassa tarkoitettuja päätöksiä neuvosto tekee ratkaisunsa ottamatta huomioon asianomaisen jäsenvaltion hallituksen edustajan ääntä. Poiketen siitä, mitä 205 artiklan 2 kohdassa määrätään, määräenemmistöllä tarkoitetaan yhtä suurta osuutta kyseisten neuvoston jäsenten painotetuista äänistä kuin se, josta määrätään 205 artiklan 2 kohdassa. Tätä kohtaa sovelletaan myös, kun jäsenvaltion äänioikeus pidätetään väliaikaisesti 1 kohdan mukaisesti. Tällaisissa tapauksissa yksimielisyyttä edellyttävä päätös tehdään ilman asianomaisen jäsenvaltion hallituksen edustajan ääntä. --------------------------------------------------
Euroopan yhteisön Perustamissopimuksen (Konsolidoitu toisinto) - Viides osa - Yhteisön toimielimet - I OSASTO - Institutionaaliset määräykset - 1 luku - Toimielimet - 4 jakso - Yhteisön tuomioistuin - 226 artikla



Virallinen lehti nro C 321 E , 29/12/2006 s. 0144 - 0144

Virallinen lehti nro C 325 , 24/12/2002 s. 0125 - Konsolidoitu toisinto

Virallinen lehti nro C 340 , 10/11/1997 s. 0271 - Konsolidoitu toisinto

Virallinen lehti nro C 224 , 31/08/1992 s. 0061 - Konsolidoitu toisinto

(ETY:n sopimus - virallista julkaisua ei ole saatavilla)



226 artikla Jos komissio katsoo, että jäsenvaltio on jättänyt täyttämättä sille tämän sopimuksen mukaan kuuluvan velvollisuuden, komissio antaa asiasta lausunnon perusteluineen varattuaan ensin sille valtiolle, jota asia koskee, tilaisuuden esittää huomautuksensa. Jos valtio, jota asia koskee, ei noudata lausuntoa komission asettamassa määräajassa, komissio voi saattaa asian yhteisön tuomioistuimen käsiteltäväksi. --------------------------------------------------
12006E091

Euroopan yhteisön Perustamissopimuksen (Konsolidoitu toisinto) - Kolmas osa - Yhteisön politiikka - VI OSASTO - Kilpailua, verotusta ja lainsäädännön lähentämistä koskevat yhteiset sään- nöt - 2 luku - Veroja ja maksuja koskevat määräykset - 91 artikla



Virallinen lehti nro C 321 E , 29/12/2006 s. 0079 - 0079

Virallinen lehti nro C 325 , 24/12/2002 s. 0068 - Konsolidoitu toisinto

Virallinen lehti nro C 340 , 10/11/1997 s. 0213 - Konsolidoitu toisinto

Virallinen lehti nro C 224 , 31/08/1992 s. 0031 - Konsolidoitu toisinto

(ETY:n sopimus - virallista julkaisua ei ole saatavilla)
Euroopan yhteisön Perustamissopimuksen (Konsolidoitu toisinto) - Neljäs osa - Merentakaisten maiden ja alueiden assosiointi - 186 artikla



Virallinen lehti nro C 321 E , 29/12/2006 s. 0129 - 0129

Virallinen lehti nro C 325 , 24/12/2002 s. 0113 - Konsolidoitu toisinto

Virallinen lehti nro C 340 , 10/11/1997 s. 0259 - Konsolidoitu toisinto

Virallinen lehti nro C 224 , 31/08/1992 s. 0055 - Konsolidoitu toisinto

(ETY:n sopimus - virallista julkaisua ei ole saatavilla)



186 artikla Jollei kansanterveyttä taikka yleistä turvallisuutta tai järjestystä koskevista määräyksistä muuta johdu, maista ja alueilta olevien työntekijöiden vapaata liikkuvuutta jäsenvaltioissa ja jäsenvaltioista olevien työntekijöiden vapaata liikkuvuutta maissa ja alueilla säännellään myöhemmin tehtävin sopimuksin, joiden edellytyksenä on jäsenvaltioiden yksimielisyys. --------------------------------------------------
154 artikla

1. Myötävaikuttaakseen 14 ja 158 artiklassa määrättyjen tavoitteiden toteuttamiseen ja mahdollistaakseen sen, että unionin kansalaiset, taloudelliset toimijat sekä alueelliset ja paikalliset yhteisöt voivat saada täyden hyödyn sellaisen alueen toteuttamisesta johtuvista eduista, jolla ei ole sisäisiä rajoja, yhteisö myötävaikuttaa Euroopan laajuisten verkkojen perustamiseen ja kehittämiseen liikenteen, teletoiminnan ja energian infrastruktuurien aloilla.

2. Yhteisö pyrkii toiminnallaan avointen markkinoiden ja kilpailumarkkinoiden järjestelmässä edistämään kansallisten verkkojen yhteenliittämistä ja yhteentoimivuutta sekä pääsyä tällaisiin verkkoihin. Se ottaa erityisesti huomioon tarpeen liittää saarialueita, erillisalueita ja syrjäseutualueita yhteisön keskusalueisiin.

--------------------------------------------------
Euroopan yhteisön Perustamissopimuksen (Konsolidoitu toisinto) - Kuudes osa - Yleiset määräykset ja loppumääräykset - 287 artikla



Virallinen lehti nro C 321 E , 29/12/2006 s. 0172 - 0172

Virallinen lehti nro C 325 , 24/12/2002 s. 0147 - Konsolidoitu toisinto

Virallinen lehti nro C 340 , 10/11/1997 s. 0294 - Konsolidoitu toisinto

Virallinen lehti nro C 224 , 31/08/1992 s. 0075 - Konsolidoitu toisinto

(ETY:n sopimus - virallista julkaisua ei ole saatavilla)



287 artikla Yhteisön toimielimen jäsen, komitean jäsen, yhteisön virkamies tai muu sen henkilöstöön kuuluva ei saa, tehtävänsä päätyttyäkään, ilmaista salassapitovelvollisuuden piiriin kuuluvia tietoja eikä varsinkaan tietoja yrityksistä taikka niiden liikesuhteista tai kustannustekijöistä. --------------------------------------------------
Euroopan yhteisön Perustamissopimuksen (Konsolidoitu toisinto) - Viides osa - Yhteisön toimielimet - I OSASTO - Institutionaaliset määräykset - 1 luku - Toimielimet - 1 jakso - Euroopan parlamentti - 192 artikla



Virallinen lehti nro C 321 E , 29/12/2006 s. 0132 - 0132

Virallinen lehti nro C 325 , 24/12/2002 s. 0115 - Konsolidoitu toisinto

Virallinen lehti nro C 340 , 10/11/1997 s. 0261 - Konsolidoitu toisinto

Virallinen lehti nro C 224 , 31/08/1992 s. 0056 - Konsolidoitu toisinto



192 artikla Siltä osin kuin tässä sopimuksessa niin määrätään, Euroopan parlamentti osallistuu yhteisön säädösten antamiseen johtavaan käsittelyyn käyttämällä toimivaltuuksiaan 251 ja 252 artiklassa määritellyissä menettelyissä sekä antamalla puoltavia lausuntoja tai neuvoa-antavia lausuntoja. Euroopan parlamentti voi jäsentensä enemmistöllä pyytää komissiota tekemään sille aiheellisia ehdotuksia asioista, joissa se katsoo, että on valmisteltava yhteisön säädös tämän sopimuksen panemiseksi täytäntöön. --------------------------------------------------
141 artikla

1. Jokainen jäsenvaltio huolehtii sen periaatteen noudattamisesta, jonka mukaan miehille ja naisille maksetaan samasta tai samanarvoisesta työstä sama palkka.

2. Tässä artiklassa palkalla tarkoitetaan tavallista perus- tai vähimmäispalkkaa ja muuta korvausta, jonka työntekijä suoraan tai välillisesti saa työnantajaltaan työstä tai tehtävästä rahana tai luontoisetuna.

Samalla palkalla ilman sukupuoleen perustuvaa syrjintää tarkoitetaan, että:

a) palkka, joka maksetaan työn tuloksen perusteella, lasketaan saman mittayksikön mukaan;

b) palkka, joka maksetaan työhön käytetyn ajan perusteella, on sama samasta tehtävästä.

3. Neuvosto toteuttaa 251 artiklassa määrättyä menettelyä noudattaen ja talous- ja sosiaalikomiteaa kuultuaan toimenpiteet, joilla varmistetaan miesten ja naisten tasa-arvoisten mahdollisuuksien ja tasa-arvoisen kohtelun periaatteen soveltaminen työtä ja ammattia koskevissa kysymyksissä, mukaan lukien samasta tai samanarvoisesta työstä maksettavan saman palkan periaate.

4. Jotta miesten ja naisten välinen täysi tosiasiallinen tasa-arvo toteutuisi työelämässä, tasa-arvoisen kohtelun periaate ei estä jäsenvaltioita pitämästä voimassa tai toteuttamasta sellaisia erityisetuja tarjoavia toimenpiteitä, joiden tarkoituksena on helpottaa aliedustettuna olevan sukupuolen ammatillisen toiminnan harjoittamista taikka ehkäistä tai hyvittää ammattiuraan liittyviä haittoja.

--------------------------------------------------
Euroopan yhteisön Perustamissopimuksen (Konsolidoitu toisinto) - Kolmas osa - Yhteisön politiikka - VI OSASTO - Kilpailua, verotusta ja lainsäädännön lähentämistä koskevat yhteiset sään- nöt - 1 luku - Kilpailusäännöt - 2 jakso - Valtion tuki - 87 artikla



Virallinen lehti nro C 321 E , 29/12/2006 s. 0076 - 0077

Virallinen lehti nro C 325 , 24/12/2002 s. 0067 - Konsolidoitu toisinto

Virallinen lehti nro C 340 , 10/11/1997 s. 0211 - Konsolidoitu toisinto

Virallinen lehti nro C 224 , 31/08/1992 s. 0030 - Konsolidoitu toisinto

(ETY:n sopimus - virallista julkaisua ei ole saatavilla)



87 artikla 1. Jollei tässä sopimuksessa toisin määrätä, jäsenvaltion myöntämä taikka valtion varoista muodossa tai toisessa myönnetty tuki, joka vääristää tai uhkaa vääristää kilpailua suosimalla jotakin yritystä tai tuotannonalaa, ei sovellu yhteismarkkinoille, siltä osin kuin se vaikuttaa jäsenvaltioiden väliseen kauppaan. 2. Yhteismarkkinoille soveltuu: a) yksittäisille kuluttajille myönnettävä sosiaalinen tuki, joka myönnetään harjoittamatta syrjintää tuotteiden alkuperän perusteella; b) tuki luonnonmullistusten tai muiden poikkeuksellisten tapahtumien aiheuttaman vahingon korvaamiseksi; c) tuki sellaisille Saksan liittotasavallan alueille, joihin Saksan jako on vaikuttanut, jos tuki on tarpeen jaosta aiheutuneen taloudellisen haitan korvaamiseksi. 3. Yhteismarkkinoille soveltuvana voidaan pitää: a) tukea taloudellisen kehityksen edistämiseen alueilla, joilla elintaso on poikkeuksellisen alhainen tai joilla vajaatyöllisyys on vakava ongelma; b) tukea Euroopan yhteistä etua koskevan tärkeän hankkeen edistämiseen tai jäsenvaltion taloudessa olevan vakavan häiriön poistamiseen; c) tukea tietyn taloudellisen toiminnan tai talousalueen kehityksen edistämiseen, jos tuki ei muuta kaupankäynnin edellytyksiä yhteisen edun kanssa ristiriitaisella tavalla; d) tukea kulttuurin ja kulttuuriperinnön edistämiseen, jos tuki ei muuta kaupankäynnin ja kilpailun edellytyksiä yhteisössä yhteisen edun kanssa ristiriitaisella tavalla; e) muuta tukea, josta neuvosto päättää määräenemmistöllä komission ehdotuksesta. --------------------------------------------------